ശക്തന് സ്റ്റാന്ഡ് കുളമായി സ്വന്തം ലേഖകന് തൃശൂര്: മഴ പെയ്തതോടെ ശക്തന് സ്റ്റാന്ഡില് യാത്രക്കാര്ക്കു മാത്രമല്ല ബസുകള്ക്കും കുളം താണ്ടണം യാത്ര തുടങ്ങാന്. കുന്നംകുളംകോഴിക്കോട് ഭാഗത്തേക്കു പോകുന്ന ബസുകള് കിടക്കുന്ന സ്ഥലത്താണ് വന് കുഴികള് രൂപപ്പെട്ടിരിക്കുന്നത്. ടാറിളകി കുഴിയായി കിടന്നിട്ടു മാസങ്ങളായിട്ടും കോര്പറേഷന് അധികാരികള്ക്ക് ഒരു കുലുക്കവുമില്ല. എന്നാല് എതിര്വശത്തുള്ള, പാലക്കാട്, കൊടുങ്ങല്ലൂര് തുടങ്ങിയ ഭാഗങ്ങളിലേക്കു പോകുന്ന ബസുകള് പാര്ക്ക് ചെയ്യുന്ന സ്ഥലത്തു കോണ്ക്രീറ്റിംഗ് നടത്തിയതിനാല് ഇവിടെ ഒരു പ്രശ്നവുമില്ല. രാജന് ജെ. പല്ലന് മേയറായിരുന്ന കാലത്താണ് സ്റ്റാന്ഡ് കോണ്ക്രീറ്റ് ചെയ്യാന് തീരുമാനിച്ചത്. ഒരു ഭാഗം കോണ്ക്രീറ്റ് ചെയ്തെങ്കിലും ഭരണം പോയതിനാല് പിന്നീടുവന്ന ഇടതുപക്ഷ ഭരണസമിതി കോണ്ക്രീറ്റിംഗ് ഒഴിവാക്കി. ടാറിംഗ് നടത്തിയാല് മതിയെന്ന തീരുമാനമെടുത്തതോടെ എല്ലാ വര്ഷവും ടാറിംഗ് നടത്തുന്നതിനു പിന്നാലെ മഴയെത്തുന്നന്പോള് വന് കുഴികളാണ് രൂപപ്പെടുന്നത്. കോണ്ക്രീറ്റിംഗ് നടത്തിയാല് അതിന്റെ എല്ലാ ക്രെഡിറ്റും മുന് മേയര്ക്കു പോകുമെന്നതിനാലാണ് കഴിഞ്ഞ ഭരണസമിതി ഇവിടെ കോണ്ക്രീറ്റിംഗ് നടത്തേണ്ടെന്നു തീരുമാനിച്ചത്. രാഷ്ട്രീയ വൈരാഗ്യം തീര്ക്കുന്നതോടെ കഷ്ടത്തിലാകുന്നത് ആയിരക്കണക്കിനു യാത്രക്കാരും ബസ് ജീവനക്കാരുമാണ്. ഇതുപോലെ ചെളി നിറഞ്ഞുകിടന്നിരുന്ന മത്സ്യ, പച്ചക്കറി മാര്ക്കറ്റുകള് മുന് മേയര് രാജന് പല്ലന്റെ നേതൃത്വത്തില് കോണ്ക്രീറ്റിംഗ് നടത്തിയിരുന്നു. എന്നാല് സ്റ്റാന്ഡില് ഒരു ഭാഗത്തു കോണ്ക്രീറ്റിംഗ് നടത്തിയിട്ടും മറുവശത്തു ടാറിംഗ് മാത്രം നടത്തി ആകെ കുളമാക്കിയ നടപടിക്കെതിരെ രാഷ്ട്രീയഭേദമെന്യേ യാത്രക്കാരിലും ബസ് ജീവനക്കാരിലും പ്രതിഷേധം ഉയരുന്നുണ്ട്.